**ESBORRANY DE L’ACTA 02/19 DEL CONSELL DE PATRIMONI CELEBRADA EL 25 DE MARÇ DE 2019**

ASSISTENTS:

PRESIDENT: SR. ÀNGEL PUIG I BOLTÀ

MEMBRES: SR. AGUSTÍ PAGEO BALLESTA

SR. EDUARD PRATS NADAL

SR. DAVID FARELL GARRIGÓS

SR. JOAN GUÀRDIA I AMATLLER

SR. BERNAT CALVO CATALÀ

SR. ENRIC SUBIÑÀ I COLL

SR. FRANCESC BUSQUETS COSTA

SR. JOAN CHAVES LÁZARO

Assisteix com a secretària per delegació: Sra. Fàtima Gallemí Bravo

Excusen la seva assistència, la Sra. Aina Gómez Herrera, el Sr. Lluís Mas Esquerra, i el Sr. Oriol Bassa i Vila

Havent-hi el quòrum de constitució, en segona convocatòria, quan són un quart de vuit del vespre el President obre la sessió d’acord amb l’ordre del dia establert.

1. **Aprovació acta del Consell 01/2019 de 21 de gener de 2019.**

Coneguts pels assistents l’esborrany de l’acta 01/2019, de data 21 de gener de 2019, s’aprova per unanimitat.

1. **Llicència obres (Exp. 2017/2170) Reforma i ampliació habitatge Plaça Nova, 13 (Fitxes: E2-05 Cases de carrer, C1-14 Sant Jaume (Les Parres – Llauder) i C1-15 Plaça Nova).**

El Sr. Àngel Puig pregunta als assistents si s’ho han revisat.

El Sr. Enric Subiñà comenta que no sap veure-ho tot, ja que per exemple desconeix tema acabats, si és estucat, pintat,... Demana que mínimament es pugui comentar. Al ser la Plaça Nova, és un lloc sensible.

El Sr. Eduard Prats comenta que és una façana doble, fan mitja casa.

Es comenta entre els assistents que es tinguin els projectes en el Consell, ja que sinó costa discutir-ho. També es comenta amb la informació que s’ha tramès, el manteniment de la cornisa, i el tipus d’acabat que no hi consta.

El Sr. Joan Chaves posa el projector, i passa la informació als assistents, aquests ho revisen en pantalla, tant l’informe com el projecte. Tot i així comenten que és una modificació del projecte, i tot i que hi ha informe favorable, no consta el projecte inicial.

El Sr. Enric Subiñà comenta que si no es poden tenir els projectes en paper, almenys en imatge. El projecte tècnic que es disposa és com un resum de cinc pàgines, i no hi ha detall de les coses.

El Sr. Àngel Puig comenta que es penjarà el projecte, i els assistents ho podran revisar.

Els assistents acorden donar conformitat a la Llicència, tot i que s’enviarà el projecte. Donat que aquest s’enviarà immediatament, per mail i obert per a tots els membres del consell, per a que tothom ho pugui veure i respondre, es podran trametre les consideracions o dubtes que es considerin i aquestes es recollirien per al proper consell. En cas de no rebre-ho, es considerarà conforme.

Els assistents acorden doncs, que els mails que es passin siguin oberts, disposant tothom de totes les adreces, per poder reenviar les qüestions o respostes que siguin necessàries a tots.

S’insisteix, entre els assistents, que quan des de Serveis Territorials es passi la documentació, aquesta sigui com a mínim el projecte complert.

Fetes les aportacions oportunes i recollides les diferents propostes, els assistents acorden, per unanimitat:

* Donar conformitat a la Llicència d’obres (Exp. 2017/2170) Reforma i ampliació habitatge Plaça Nova, 13 (Fitxes: E2-05 Cases de carrer, C1-14 Sant Jaume (Les Parres – Llauder) i C1-15 Plaça Nova).
1. **Llicència (Exp. 2019/61) per la tala d’arbres de la finca catalogada “El Viver” (Fitxa J3-01 Jardins de la Baronia del Viver).**

El Sr. Àngel Puig comenta als assistents que l’informe és favorable, per part del Sr. Joan Pujol. Així mateix comenta que s’ha fet bé, i ara a més hi ha una actuació a fer que hi ha l’aprovació del tècnic per substituir uns pins morts, uns tombats, i ha hagut una tala d’uns 50 arbrats i una replantació de 247 arbres. En definitiva, és favorable.

*Fetes les aportacions oportunes i recollides les diferents propostes, els assistents acorden, per unanimitat:*

* *Donar conformitat a la Llicència (Exp. 2019/61) per la tala d’arbres de la finca catalogada “El Viver” (Fitxa J3-01 Jardins de la Baronia del Viver).*
1. **Consulta possible intervenció a la façana del carrer Indústria 8 (fitxa C1-04).**

El Sr. Àngel Puig informa de la consulta que es realitza al Consell en relació a la intervenció de la façana del carrer industria, 8.

Els assistents revisen la documentació mitjançant la pantalla. Es projecta l’estat actual, i s’informa que hi ha 2 propostes.

El Sr. Enric Subiñà té entès que són 2 habitatges, per tant hi ha dues entrades, una per dalt i una altra per baix. Els 2 casos és anar a pla de façana.

Es debat entre els assistents de que és una millora, i es mira en pantalla.

Es comenten les 2 opcions relacionades amb l’accés a la planta baixa, i la combinació de l’entrada i la porta. La diferència és que s’agrupa en un sòl portal, i es debat en relació a la unificació dels elements, la conservació de l’arc,...

Es comenta que la primera proposta manté més la tipologia.

Fetes les aportacions oportunes i recollides les diferents propostes, els assistents acorden, per unanimitat:

* Davant la consulta realitzada en relació a la intervenció a la façana del carrer Indústria 8 (fitxa C1-04), es considera que la proposta primera (Opció 1), és la que millor s’adequa.
1. **Projecte de reurbanització del carrer Josep Soler. Referència: C1-26 – Exp. 2019/1021.**

El Sr. Francesc Busquets vol comentar dues coses, una que les llambordes no han canviat gens (només la tira central), per tant no han fet cas.

El Sr. Enric Subiñà comenta que el Sr. Pere Mora no ha tornat més al consell i considera que estaria bé que tornés, i expliqués aquest tema.

El Sr. Àngel Puig proposa que vingui al proper consell, el 20 de maig, i tots els assistents hi estan d’acord.

El Sr. Francesc Busquets comenta que a nivell formal ho veu completament igual, de concepte.

El Sr. Bernat Calvo pregunta si s’ha aprovat res del carrer Lladó.

El Sr. Àngel Puig, en relació al carrer Lladó, informa que s’ha canviat l’arribada a la plaça de l’Església d’acord amb el que es va dir, però no recorda l’ampliació de la franja de llambordes central, del tram estret, del costat de Can Calopa.

Els assistents debaten aquest tema i recorden que es va dir que fos més ampla la part central, que no només fos la línia que es marca.

El Sr. Bernat Calvo recorda que el carrer Josep Soler també té la llamborda, però està tapada per asfalt, i desconeix si es pot recuperar. I els assistents recorden que també hi havia la via del tramvia, però creuen que quan es va obrir es va treure, i que no es deurien tornar a posar ni les llambordes ni la via.

El Sr. Eduard Prats comenta que és un projecte amb molta documentació, molts plànols, i costa molt trobar l’important.

Els assistents repassen la documentació, tot projectant el projecte. Però donat el volum de documentació (més de 1.000 pàgines), el Sr. Àngel Puig recorda que encara hi ha temps, i es podria tractar en el proper consell.

El Sr. Enric Subiñà pregunta qui podria venir a explicar-ho, i el Sr. Àngel Puig respon que el Sr. Pere Mora, i així podria explicar Josep Soler, i Lladó.

Es comenta entre els assistents, que s’ho miraran, però que el Sr. Pere Mora expliqui les urbanitzacions, perquè la solució és aquesta, i porti els plànols, o detallar a quina pàgina estan.

El Sr. Bernat Calvo comenta que estaria bé si aquesta llamborda que encara existeix es pogués recuperar per la franja central, i si es pot recuperar el traçat del tramvia, si es pot mantenir d’alguna manera com a record històric.

El Sr. Àngel Puig comenta que la via no està permesa, i els assistents comenten la possibilitat de marcar-ho.

Els assistents acorden passar aquest punt al consell del mes de maig, venir amb documentació i que assisteixi el Sr. Pere Mora per explicar-ho.

El Sr. Francesc Busquets comenta a més del tema de les llambordes, que per fi, cosa que troba positiu, dins el projecte hi havia l’estudi arqueològic, però no hi havia res de patrimoni de la via, ni de les llambordes

El Sr. Enric Subiñà recorda, en relació al tema de les llambordes, que el Sr. Pere Mora va dir que conservar les actuals era massa car, així com la superfície no regular,... No entén, quan es veu en d’altres pobles, que a Argentona faci més soroll i sigui més insegur.

El Sr. David Farell comenta que a vegades és imitació, i es pot fer una rèplica. Recordar els carrers empedrats d’abans.

1. **Projecte de reurbanització del carrer Angel Guimerà. Referència: C1-06 i Q1-10 – Exp. 2018/616.**

El Sr. Àngel Puig proposa que es faci igual que en el punt anterior, i que el Sr. Pere Mora expliqui els 3: Josep Soler, Lladó i Àngel Guimerà.

El Sr. Francesc Busquets, respecte a Àngel Guimerà, comenta que no hi ha estudi arqueològic.

El Sr. Enric Subiñà recorda que va comentar en l’últim consell, que va trobar uns papers, que quan van rebaixar per fer el mur del CAP, va sortir en allà, i ja va dir que estava mal marcat i no afectava a aquestes obres, i que no feia falta estudi arqueològic. S’hauria de modificar i a la fitxa del carrer Cabanyes situar el Q10 a dalt de tot, cantonada amb carrer Nou, per tant, s’hauria de fer modificació de fitxa. Portarà la documentació, on es veu el que es va trobar.

El Sr. Francesc Busquets comenta que al pressupost del projecte hi ha contemplat el seguiment arqueològic, i sap greu.

El Sr. Bernat Calvo pregunta que s’hi va trobar, i el Sr. Enric Subiñà respon que un forn. Els assistents recorden que eren tot vinyes, que anava a Can Boba.

El Sr. Enric Subiñà comenta que pot fer un informe adjuntant la documentació d’en Clariana, entrar-ho per instància, i a partir d’aquí que quedi justificat que ha de ser carrer Nou, per fer la modificació de la fitxa.

El Sr. Joan Chaves recorda que hi ha varies modificacions pendents i estaria bé aprofitar-ho per fer-les totes juntes.

Els assistents acorden tractar aquest punt en el proper Consell.

1. **Afectació de les obres de les noves parades de la Plaça de Vendre a la fitxa arqueològica de Can Sarriera (Q1-08).**

El Sr. Francesc Busquets recorda que en principi a la plaça de vendre hi havia Sarriera, i es tenen les fotos. Ensenya les fotos i comenta que les parades estaven al revés, a l’altra banda de les actuals.

Es comenta entre els assistents aquests antigues barraques que estaven tocat al carrer Dolors Monserdà, d’esquena al torrent.

El Sr. Francesc Busquets recorda que al 2009 quan es va obrir per canalitzar des del carrer gran fins la plaça de l’església, va sortir en una de les cantonades, la casa, la part del celler.

El Sr. Joan Chaves comenta que al ser un tema proposat per un membre del consell, no s’ha demanat a Serveis Territorials la documentació, i es comenta doncs, que cal pujar, al Dropbox, el projecte de la Plaça Vendre i també el de la Plaça de Nova.

Els assistents comenten les fotos presentades (de Rosa Massagué, Clavell,...), comentant el mur, la casa, les pedres, l’angle bo de Sarrierra, local de Can Baixeres, portal gòtic,...

El Sr. Francesc Busquets comenta que el que es va fer, arrel de la intervenció del 2009, és projectar-ho sobre els plànols que es tenen de 1874, veient així les concordances, i indica sobre el plànol, que el que està ratllat en vermell, és la intervenció que es farà ara. Comenta que a la que s’aixequi el panot, surt.

Els assistents també revisen els plànols de quan es van fer unes obres a Can Ramon, Can Catà, i les coincidències: caixals,... així com marca el pati interior.

El Sr. Francesc Busquets comenta que el mur i les escales, podrien arribar a coincidir. Quan s’enderroqui pot ser que hi hagi l’alçada del mur.

El Sr. Eduard Prats comenta l’àmbit d’intervenció, el marcat en vermell, la part perimetral, i explica que el que es fa és una petita modificació de les pendents de la rampa, per aconseguir una plataforma plana, i després el que es fa és el mur de contenció nou.

El Sr. Enric Subiñà pregunta si els mòduls arriben a aquest nivell, el Sr. Francesc Busquets respon que no, i el que es fa és sanejar.

El Sr. Enric Subiñà recorda doncs, que el que es fa, és el que s’havia dit, obrir una mica més per no quedar ben bé a sota.

El Sr. Francesc Busquets ensenya el plànol amb les projeccions a partir de les diferents seccions, del que podria arribar a ser, a partir de les cotes del trobat en arqueologia. Mostra el mur real trobat en l’excavació del 2009. Ensenya diverses projeccions de com podria anar, i tot això adaptat a l’obra, la idea és fer un control arqueològic de quan s’enderroqui i es sanegi, en una fase 1, i en una fase 2, aprofitant que està descobert, es va proposar d’obrir-ho fins a nivell de coronament de murs. Deixar-ho vist en planta. Un cop vist això, s’ha de fer el replantejament amb direcció d’obres i ajuntament, per on es posen els mòduls on afectin el mínim possible. Però es genera un altre problema, que és BCIL, i a la que es trobi estructura, no es pot tocar aquesta fins que no passi per comissió de Patrimoni, no es pot tocar ni una pedra.

El Sr. Eduard Prats pregunta quan tros s’ha d’excavar, i el Sr. Francesc Busquets respon que de moment és deixar-ho vist en planta.

El Sr. Enric Subiñà comenta si un cop en planta, no es farà una excavació, tal i com s’havia dit. Aprofitar ja que està obert.

El Sr. Àngel Puig comenta que cal documentar tot el que es pugui veure.

El Sr. Francesc Busquets recorda que l’altra vegada es va limitar a la planta i només es van fer 2 sondejos.

El Sr. David Farell comenta si no és més important la documentació del subsòl arqueològic que no la mateixa conservació en aquest cas.

El Sr. Francesc Busquets comenta que el primer de tot és veure en planta per saber com es planteja.

El Sr. Enric Subiñà comenta que si es preveu que realment surt el que es pensa, seria una pena que no féssim el que s’ha fet en d’altres llocs. Arribar a nivell de terra, no diu aixecar.

El Sr. Francesc Busquets comenta que depèn del tipus de construcció que es trobi, i aquest arribar a nivell de terra està contemplat en una tercer fase (nivell interior de Sarriera).

El Sr. Agustí Pageo comenta que aquest rebaix després s’haurà de reomplir, i el Sr. Francesc Busquets respon que sí i compactar.

El Sr. Francesc Busquets comenta que si s’hagués treballat conjuntament el projecte d’obra amb això, ja queda cobert a 2 bandes.

El Sr. Enric Subiñà pregunta si es pot tombar si hi ha canvi de govern, i el Sr. Àngel Puig respon que estarà adjudicada.

Es comenta entre els assistents el tema de les al·legacions, però el que es va fer no aturava el procediment, ja que no es va fer en forma.

El Sr. Francesc Busquets també informa que està contemplat en el *Pasaje del Conde*, on tampoc es sap com funcionava, i a veure que hi ha. Es pot trobar paviment antic, o sorra,...

El Sr. Bernat Calvo comenta que s’està debatent aquest projecte a posteriori.

El Sr. Enric Subiñà comenta que el que està clar és que l’adjudicació de l’obra no tindrà termini d’inici, ja que no es sabrà, ja que abans s’han de fer altres coses.

El Sr. David Farell comenta que l’únic que podria fer canviar aquest projecte seria la troballa d’estructures interessants, i el Sr. Bernat Calvo afegeix que es pot modificar el contracte per la troballa de restes arqueològiques.

El Sr. Francesc Busquets recorda, de tenir en compte com a consell, que és entorn de BCIN, però per sí mateix és un BCIL, per tant qualsevol cosa que es trobi haurà de passar per tots els tràmits previstos.

El Sr. Àngel Puig informa que s’adjudicarà abans d’un mes, però això marcarà molt el temps del calendari.

Es comenta entre els assistents que es començarà part inicial, i es deixarà tot preparat. Es parla de la previsió de dates, i es comenten els actes que hi havia previstos a la plaça.

El Sr. Bernat Calvo pregunta pel termini d’execució de les obres, i el Sr. Eduard Prats respon que uns 3 mesos.

1. **Informació reserva de sòl pels laterals de la C32 Autopista del Maresme.**

El Sr. Àngel Puig recorda que hi havia 2 propostes que s’han anat treballant des de l’equip redactor del POUM, una en la senyalització de les reserves per fer els laterals, i l’altra amb els laterals dibuixats. Informa del perquè l’equip redactor dibuixa la preservació dels espais per poder fer els laterals en un futur, si això anés endavant, i és perquè Territori de la Generalitat ho té encara vigent, i és obligat que hi sigui. Informa que va haver-hi una reunió política fa 2 setmanes, per consensuar amb totes les formacions polítiques, i una proposta concreta va ser treure aquesta reserva d’espais i deixar la variant tal com és ara.

El Sr. Eduard Prats pregunta si reserva es afectació, i el Sr. Àngel Puig respon que sí.

El Sr. Àngel Puig informa que això es manifesta a l’equip redactor, i ho treuen, i això és el que es va presentar en el Ple del dijous passat i aprovar (amb 10 vots a favor, cap en contra i cap abstenció, ja que els que estaven en contra no van voler constar i van marxar: TxA i PSC), sense preservar espais, ni els laterals dibuixats, perquè d’alguna manera és un posicionament polític de que s’està en contra d’aquests laterals de la variant. S’és conscient de que Territori retornarà el projecte i dirà que es torni a posar, demanarà la reserva de sol, ja que està vigent. Gracies a aquestes reserves es fan actuacions, com a Mataró Parc. Són laterals afectats.

El Sr. Francesc Busquets comenta que la reserva orbital si que hi és, i el Sr. Àngel Puig respon que aquesta no s’ha tocat.

El Sr. Enric Subiñà comenta docs, que s’ha exclòs del Pla General. Així doncs es sap segur que hi ha una que torna i no és petita. El Sr. Àngel Puig respon aquesta entre d’altres.

El Sr. Bernat Calvo pregunta com es sap que arribaran requeriments, i el Sr. Àngel Puig respon per què l’Alcade va parlar amb el Director del Territori. Per tant cal esperar uns mesos per a que es tingui la resposta de tot.

1. **Temes a tractar proposats pel Centre d’Estudis Argentonins (Sr. Bernat Calvo):**

9.1 Estat de la qüestió de Can Comalada (E5-25)

El Sr. Àngel Puig fa un recordatori de com ha anat tot. Se’ls va reclamar una actuació urgent, i contesten si s’ho poden estalviar ja que en breu iniciaran les obres. Efectivament presenten el projecte a l’Ajuntament, però hi ha discrepàncies, com per exemple que utilitzen bigues de ferro per refer la teulada. S’ha contestat que no es pot acceptar el projecte, que no ho poden fer, ja que han de ser de fusta. Per tant, han de refer el projecte, creu que en un termini de 3 setmanes, ja que sinó s’haurà d’anar a l’actuació urgent de tapar la casa. Ara s’està en aquest moment, i si s’acaba el termini i no ho fan se’ls exigirà que tapin la casa.

El Sr. Enric Subiñà pregunta com es farà si ho presenten i el Sr. Àngel Puig informa que s’ha parlat amb el Sr. Xavier Roca de que doni prioritat per donar la llicència d’immediat.

El Sr. Àngel Puig recorda que hi ha un requeriment, i un termini per començar. Es donaria la llicència d’immediat, per començar d’immediat. I recorda que en aquest requeriment hi havia un termini molt ràpid per començar.

El Sr. Enric Subiñà comenta que li fa patir que no vagi passant, i acabi col·lapsant.

Es comenta entre els assistents que el que s’està fent és un arranjament econòmic per poder vendre, per tant faran el mínim. Es comenta també que no hi haurà aïllament, i no es pot demanar. Ara es fa un 20% de la teulada, i després s’hauria de fer en un arranjament integral de la teulada.

El Sr. Enric Subiñà demana que s’informi, de quan s’acaba el termini, quan han presentat el projecte, si s’adequa, en quants dies comença,...

9.2 Estat de la qüestió de Cal Espinalt (E4-16)

El Sr. Àngel Puig informa que no s’ha fet la visita. S’han aturat les visites, mensuals compromeses, pel tema del POUM. Però comenta, que han vingut uns tècnics a informar-se, de quins usos podrien arribar a tenir a la Masia.

El Sr. Bernat Calvo es queixa de que no s’hagi fet la visita, i demana complir les visites mensuals. Es va posar com a prioritària pel fet de que hi ha elements catalogats, i podria haver-hi espoli.

El Sr. Àngel Puig comenta, que potser caldria com a consell de patrimoni, demanar que hi hagi un tècnic de patrimoni dedicat exclusivament. És un tema que no es dona per més, junt amb un problema real de contractació de personal. Hi ha problemes de col·lapse

S’acorda entre els assistents de traslladar la queixa de que es lamenta que per manca de personal no es puguin atendre les demandes que es produeixen des del Consell.

El Sr. Bernat Calvo comenta que més enllà de les limitacions, que ho entén, es va demanar actuació prioritària. Demana urgent que es faci aquesta visita i immediatament el requeriment corresponent.

9.3 Estat de la qüestió de Can Coca del Molí (E2-04)

El Sr. Àngel Puig informa que el mateix que s’ha exposat anteriorment, passa amb Can Coca del Molí. Informa que va parlar amb el Sr. David Aguilà, qui ha de parlar amb els promotors, però ha estat abocat al POUM, i ara fa vacances. Ho té present i ho farà tant punt quan torni.

9.4 Inspeccions referents al patrimoni realitzades per l'Ajuntament i altres actuacions referents a les demandes del CEAJC

El Sr. Bernat Calvo comenta donat que no s’han fet les visites anteriors que eren les més urgents, que no es deuen haver fet aquestes inspeccions (Can Castells, Can Mon). Comenta també altres demandes del Centre d’Estudis, i recorda la possibilitat de fer bonificacions a alguns impostos municipals per bens catalogats, i comenta que en la Llei d’Hisendes locals hi ha articles que parlen de bonificacions, des de l’IBI, IAE, plusvàlues, impost de construccions, etc. Es permet una bonificació potestativa fins al 95%, i aquí és on es podrien fer uns escalats. Recorda, lligat amb Can Coca del Molí, que hi ha cases amb catalogació documental, pels interessos de drets adquirits de caràcter edificatori sobre aquestes cases. Proposa un sistema de bonificació, i considera que podria ser un incentiu, i recorda que com a consell hi ha una proposta de treballar per les bonificacions.

El Sr. Joan Chaves recorda que es va començar, però no s’ha aprofundit. Es va començar a fer fa uns 4 anys, i es van agafar altres exemples com el de Mataró, ja que era relativament senzill, però s’havia de saber quin era l’impacte que podia tenir en l’elaboració dels pressupostos. Considera que és una mesura fàcil de portar a terme, que s’ha de treballar conjuntament amb Intervenció, per si no es compta, a l’hora de fer el pressupost, en uns determinats ingressos. Proposa que es podria intentar a treballar pensant amb els nous pressupostos del 2020.

9.5 Situació de l'ermita de Sant Jaume de Traià (E5-10)

El Sr. Bernat Calvo comenta que és un tema que ja va sortir fa un any i mig, i exposa que és horrorós el vandalisme que hi ha, és una ruïna en sí mateix. Fet que reafirma el Sr. Francesc Busquets. Ensenya als assistents fotos de l’estat, on es veuen pintades lamentables.

El Sr. Àngel Puig informa que hi ha una ordre donada de retirar les pedres que hi ha soltes, emmagatzemar-les, per poder consolidar el que queda. Ordre donada a la Brigada de guardar-les i netejar les pintades, mentre s’arriba a un acord amb Majestic.

El Sr. Francesc Busquets recorda que és un BCIL i jaciment arqueològic, i comenta que cal tenir molta cura. Els assistents qüestionen que ho pugui fer la Brigada. Es proposa fer fotografies actuals, i que s’hauria de fer un projecte.

El Sr. Bernat Calvo exposa que és un treball a tractar seriosament, i el Sr. Francesc Busquets considera que és un espai a recuperar pel poble.

El Sr. Àngel Puig proposa fer un reportatge fotogràfic de l’estat actual, i iniciar un projecte de preservació.

El Sr. Enric Subiñà comenta que això s’hauria de fer parlant amb Majestic.

El Sr. David Farell informa que es va trobar amb el Sr. Oriol Marfà, per un tema d’una guia, i va comentar que totes les pretensions que tenia Majestic de fa anys, ara era el moment de fer-ho.

El Sr. Àngel Puig comenta aquest reportatge per situar-se a nivell polític, i decidir el que es fa. Considera que s’hauria de fer un conveni.

Es comenta entre els assistents que això seria interessant per subvencions, tant per aquest tema com per d’altres.

El Sr. Francesc Busquets recorda que la primera cosa que et demanen per invertir diners, és propietat o conveni.

El Sr. Enric Subiñà comenta que disposar d’un conveni seria permetre la cessió d’us de Sant Jaume i l’Ajuntament seria el responsable.

El Sr. Àngel Puig aprofitant aquest tema vol parlar del camí dels contrabandistes, per aquest motiu, d’aquest punt es tractarà en l’apartat d’urgències.

9.6 Modificacions de cara a l'aprovació provisional del POUM referents a catalogació d'elements

El Sr. Àngel Puig informa, de la possibilitat, ja que ara hi hagut l’aprovació provisional, de demanar la confirmació dels membres del consell, a fer un monogràfic del POUM amb el consell de Patrimoni, i per tant, s’està a temps de que si s’ha de fer alguna aportació o al·legació, no hi hauria cap problema.

El Sr. Enric Subiñà comenta que s’està a l’ultima fase, i pregunta si ja no es pot tirar enrere, i el Sr. Àngel Puig comenta que de poder es podria.

El Sr. Bernat Calvo comenta que s’hauria de fer un text refós, o si fossin cosetes petites, caldria fer modificacions. Aprofita per a recordar la incoherència que es va exposar del

carrer Nadal.

El Sr. Àngel Puig recorda que és una de les modificacions a adjuntar en el Pla Especial. I recorda que en aquest Pla hi ha el carrer Nadal que arriba a Cirés, i la idea és aturar-lo i que sigui un cul de sac, i preservar tota la masia íntegra amb els annexes que té.

El Sr. Bernat Calvo recorda l’altra tema que és el del carrer Sant Genís, que es va proposar modificació del redactat de la descripció.

També, proposa, lligat amb el tema del POUM, i per un tema més paisatgístic, que veient el que ha passat amb Nutriesport que ho troba desafortunadíssim i horrorós, plantejar que les noves naus industrials o les grans rehabilitacions d’aquestes, hi hagi una carta de colors i unes obligacions d’unes barreres naturals per dissimular l’impacte ambiental de les naus.

El Sr. Enric Subiñà considera que ha sigut una badada, ningú va caure des dels serveis tècnics de l’Ajuntament, del que podria ser l’impacte ambiental.

El Sr. Àngel Puig comenta que el Sr. Xavier Roca va fer la gestió per a intentar resoldre-ho, però el projecte ja estava aprovat i no han fet cas

El Sr. Bernat Calvo comenta que arribat a aquest extrem, i per interès, no sap si es podria requerir per *ornato público legalmente exigible*. Considera que per una raó d’interès públic estaria bé plantejar-se seriosament la possibilitat d’exigir que repintin la façana i posar una façana arbòria, encara que se l’hagués d’indemnitzar.

Els assistents comenten aquesta opció, inclús la possibilitat de campanya popular per recuperar, sense haver contraprestació dinerària. Proposta de parlar amb l’empresa o sinó fer remor social.

El Sr. Àngel Puig parlarà primer amb el Sr. Xavier Roca per saber com va anar i saber fins a quin punt es pot arribar.

EL Sr. Àngel Puig recorda que es farà un monogràfic del POUM, i potser es farà d’aquí un mes, amb l’arquitecte redactor.

El Sr. Enric Subiñà pregunta si s’ha fet algun monogràfic pel poble, i el Sr. Àngel Puig respon que no, i informa que s’ha previst fer-ne dos, abans d’eleccions (almenys una): una genèrica pública i una al consell de patrimoni.

Es comenta entre assistents una proposa de dates, i s’acorda fixar el proper 29 d’abril per fer consell extraordinari de Patrimoni per tractar el tema del POUM.

1. **Urgències.**

**10.1.- Camí dels contrabandistes**

El Sr. Àngel Puig aprofitant el punt 9.5 (Sant Jaume de Traià), demana als assistents parlar del traçat del camí dels contrabandistes. Comenta que es va quedar que es penjaria i es va fer, per donar el vist i plau. Recorda que es veia bé el nou traçat, però hi ha via certs dubtes en les coves de nivell.

El Sr. Francesc Busquets recorda que tal i com va quedar redactada l’anta anterior, ja estava bé, ja que es recollien els diferents dubtes.

El Sr. Àngel Puig comenta que el Sr. Oriol Marfà demana que si l’acta de l’anterior consell s’aprova, ja ho considera un document més que suficient, per poder-ho tirar endavant.

Recorda que es va penjar, i recull el que es va parlar.

El Sr. Enric Subiñà comenta que el projecte es veia molt seriós.

El Sr. Francesc Busquets recorda que el que es va dir en el consell, no hi ha res modificat, i que l’acta ho recollia genial

Fetes les aportacions oportunes i recollides les diferents propostes, els assistents acorden, per unanimitat:

* Donar conformitat al projecte del Camí dels Contrabandistes.

Així mateix els assistents recorden els acords recollits en l’acta anterior, que literalment diu:

“ Que en la sessió del Consell Municipal de Patrimoni celebrada en data 19 de novembre de 2018 (recollida en l’acta 07/2018, i esmenada en l’acta 01/2019 de data 21 de gener de 2019) en relació al punt ***7.2.- Camí dels contrabandistes,***

“ Fetes les aportacions oportunes i recollides les diferents propostes, els assistents acorden, per unanimitat:

* Demanar s’aclareixi la justificació història recollida en l’informe del Sr. Campillo, donat que no està integrat el que s’ha contemplat en el seu informe, entenen que cal incorporar els elements esmentats.
* Demanar doncs, donat que és un tema que s’ha de treballar amb molta sensibilitat patrimonial, un annex que contempli un treball de camp, amb la situació exacta de totes les obres d’enginyeria que formaven part del camí històric (murs de contenció, evacuació aigües, paviment,...) i si es conserven obres de fàbrica (pontarrons, reservoris aigua,...).

A més aquests elements haurien de ser estudiats amb metodologia històrica-arquitectònica-arqueològica) en el Projecte.

Tot aquest estudi previ hauria de servir per aconseguir tres objectius:

1. Contemplar la recuperació (i naturalment la restauració i estudi històric-arquitectònic-arqueològic) i integració de cadascun dels elements en el nou traçat.

2. Establir les bases per quan s’executin les obres del nou traçat contemplar la possibilitat que apareguin nous elements que ara no es veuen. Per tant, les obres han de tenir una supervisió tècnica adequada i una predisposició prou flexible que en cas de localitzar noves obres d’enginyeria i/o de fàbrica quedessin integrades seguint allò dit en el punt 1.

3. Es tracta del camí dels Contrabandistes, un camí històric, segurament amb orígens molt reculats. Al voltant del qual existeixen nombrosos monuments i jaciments de vàries èpoques (justament en el tram en qüestió: Sant Jaume de Traià). Donat que el que pretén el Projecte és demostrar l’autenticitat històrica del tram que es vol recuperar: què millor que fer-ho donant valor als elements que conformaven l’enginyeria del camí.

I per altra part, si està protegit és precisament per mantenir aquests valors patrimonials. "

**10.2.- Habitatge existent al carrer Sant Isidre, 20 (fitxa C1-25) amb criteri d’intervenció d’adequació**

El Sr. Agustí Pageo, tot repassant els plànols mitjançant el projector, exposa que hi ha un primer cos rectangular i l’altre és solar, i fan una ampliació, però no entra urbanísticament en el tema de les alineacions. Suposa que demana si sembla bé la composició arquitectònica.

El Sr. Àngel Puig comenta que és informatiu i presentaran projecte. Es pot fer urbanísticament.

El Sr. Joan Chaves recorda que és una consulta que s’ha fet als Serveis Territorials.

Comenten els assistents la ubicació, en concret davant del barri de can Tuñí, al final del carrer Sant Isidre a ma dreta. Es parla de si el pati es pot edificar, i es recorda que el propietari vol esgotar l’edificabilitat permesa en el Pla General, ampliant l’edifici existent per crear un segon habitatge.

El Sr. Àngel Puig informa que el pati és edificable.

Els assistents comenten que si el pati es pot edificar, cal intentar que es vagi a pla de façana de la casa actual. Es parla de la possibilitat de fer una planta més, però potser no es pot. Es proposa doncs, alineat per davant i que retalli per l’altra banda. Tot i així, es considera que no s’és capaç d’interpretar.

El Sr. Àngel Puig comenta que cal una nova proposta dels propietaris, donat que n’hi vàries. Es demana imatges en 3D, de com pot arribar a quedar. Diria que el consell proposa uns canvis en la proposta per Intentar preserva la imatge del pati arbrat com a imatge primera, encara que sigui retirant la casa una mica, o una part,...

Els assistents comenten la necessitat de disposar d’una proposta per poder comparar

El Sr. Enric Subiñà comenta que és una consulta d’un sòl projecte i no sap que vol que es digui.

Fetes les aportacions oportunes i recollides les diferents propostes, els assistents acorden, per unanimitat:

* Demanar la presentació de més propostes i amb imatges 3D, per poder comparar.
1. **Precs i preguntes.**

ESBORRANY ORDRE DEL DIA

El Sr. Enric Subiñà proposa rebre ordre del dia provisional, i al disposar d’aquest esborrany, si tenim alguna cosa més a afegir es podria fer. Quan es demana els temes a parlar, es parteix de zero, i d’aquesta manera ja es podria disposar d’informació per afegir o no el que es considerí.

Es comenten el tema dels terminis, i s’acorda passar 15 dies abans un esborrany d’ordre del dia, i així es disposa d’una setmana per afegir.

COL·LECCIÓ DE PUNTES

El Sr. David Farell, en representació de les puntaires, comenta que hi ha hagut promeses, intents amb Ca l’Ametlla,... però formalment no s’ha fet gaire cosa. Proposa, que ell portarà la batuta i farien que la col·lecció de puntes faci una proposta, però demana al consell, pensar entre tots, d’avui en 2 mesos, si aquestes puntes val la pena que siguin del municipi, i llavors es faria una cessió, per a que sigui una col·lecció municipal de puntes. Seria una donació i a partir d’aquí repensar el lloc on estarien més ben exposades. Hi ha peces del segle XVII i XIX, és un patrimoni a valorar i cal anar fent avenços.

El Sr. Àngel Puig comenta que caldria pensar en un espai on es poguessin veure, però no condicionat a una persona que hagi d’obrir i tancar. És complicat però cal entre tots pensar-ho.

Recorda la proposta de la planta baixa de Ca l’Ametlla, però van aparèixer tèrmits. També recorda que inicialment, si elles voluntàriament volien obrir i tancar, es buscava espai, però no ha pogut ser.

El Sr. David Farell comenta que això ha evolucionat a que elles no poden obrir i tancar, per tant la proposta passa per que sigui una col·lecció municipal, que passi aquest patrimoni a la vila i a partir d’aquí pensar en trobar un lloc adient.

El Sr. Enric Subiñà comenta que qui pot més decidir és l’ajuntament, per la coneixença d’espais.

El Sr. David Farell comenta la possibilitat de que estigui a la biblioteca, com en d’altres llocs, com a espai ja obert, tot i que demana que es pensin llocs.

El Sr. Àngel Puig comenta una altra proposta, ja que per ell la casa gòtica era una proposta temporal. Comenta les novetats amb la casa del costat del museu del càntir, ja que el propietari ha cedit a que es pugui comprar. Comenta la intenció de l’ajuntament de comprar-ho, tot i que serà lent, per tant cal intentar lligar alguna cosa per poder-ho preservar, i donat que allà surten molts metres, i es podria valorar en un futur, que una part d’aquesta casa pogués ser de les puntes. Per tant, s’haurà de pensar.

Es comenta entre els assistents la compra de la casa i les possibilitats, edificació del patí,... El museu no disposarà de la casa gòtica, havent d’ubicar de nou les oficines, i junt amb tot plegat s’haurà de repensar.

El Sr. Àngel Puig informa de que s’han iniciat les gestions per passar el Patronat del Museu al Consell, i per tant tot serà Ajuntament, havent de repensar possibles canvis i espais si es compra a més aquesta nova casa.

Es comenta entre els assistents l’opció de que sigui una mostra de puntes.

El Sr. Àngel Puig comenta que quan hi hagi la nova biblioteca, en el lloc de l’antiga podria ser un possible casal d’avis, per tant poder-hi molts canvis, i caldria mirar el millor.

SALÓ DE PEDRA

El Sr. Àngel Puig informa que el Sr. Esteve Mach ha fet una proposta de forrar les parets de pedra del saló de pedra, només la part expositiva. informa que ja es tractarà, donat que en seu moment ja es va comentar i hi havia detractors, ja que una cosa és fer plafons puntuals no fixes, i una altra cosa es fer coses fixes.

JURAT NOVA BIBLIOTECA

El Sr. Àngel Puig informa que calia escollir, per formar part del jurat de la nova biblioteca, una persona vinculada al patrimoni de la Vila. Va pensar en el Sr. Eduard Prats o el Sr. Agustí Pageo, i donat que creia que el Sr. Eduard Prats estava vinculat en algun dels projectes, li va proposar al Sr. Agustí Pageo. Informa la composició del jurat i que s’hauran d’escollir els 5 finalistes, d’entre 32 propostes presentades.

El Sr. Joan Chaves comenta des del seu punt de vista, la següent consideració pel que fa al jurat, ja que es te en compte arquitectes, però no els gestors, l’ús de l’equipament, Considera important a l’hora de definir projectes, a part de l’edifici, que hi hagi alguna persona especialitzada en aquest camp.

El Sr. Àngel Puig aprofita per comentar que en el jurat hi haurà un arquitecte de biblioteca de la Diputació. Informa, també, que el jurat tindrà ara un temps, que no està marcat, per valorar les 32 propostes, i s’ha calculat uns dos mesos. Tot i que encara l’administratiu està mirant que tota la documentació sigui correcta. Recorda que al finalista se li dirà la preservació dels portals de pedra, la mina,.. ja que no s’ha volgut condicionar la proposta.

El Sr. Bernat Calvo proposa intentar mirar, el jurat, en perspectiva d’aquesta inclusió. Considera desafortunat no incloure-ho des del principi.

CASA PUIG I CADAFALCH

El Sr. Àngel Puig informa que acaben en unes dues setmanes les dues porxades i es recuperen les pintures del sostre no pas de la paret. Han pogut rehabilitar l’escultura de guix que hi ha en una de les galeries. Creu que per poc es superposarà amb la nova l’empresa que començarà la fase gran, interior d’estructura. Ja està adjudicat, a una empresa de la Selva del Camp.

El Sr. Eduard Prats exposa que hi ha un arbre en perill de mor, per l’edificació que es farà al costat, i comenta com es podria fer per incloure-ho en el catàleg de patrimoni. Es tracta d’un Lledoner centenari que està al carrer sant narcís, cantonada Ramon Par, en propietat privada.

Els assistents acorden que es proposi la catalogació d’aquest lledoner i que es parli amb el Sr. Oriol Bassa per a preparar-ho. Per tant s’acorda demanar a l’entitat Natura que faci una proposta de catalogació.

D’aquest acord el Sr. Eduard Prats li donarà trasllat al Sr. Oriol Bassa.

No havent-hi res més a tractar, es tanca la sessió per ordre del Sr. President, quan passen falten cinc minuts per dos quarts de deu de la nit en lloc i data a dalt indicats, de tot el que com a secretària delegada certifico.

# El president. La secretària delegada.

Àngel Puig Boltà Fàtima Gallemí Bravo